চুয়াডাঙ্গা জেলা পুলিশের বিশেষ শাখা সূত্রে জানা যায়, নজরুল ইসলামের বিরুদ্ধে বিভিন্ন অভিযোগে আলমডাঙ্গা থানায় চারটি মামলা রয়েছে। এলাকার সন্ত্রাসীদের সঙ্গেও তাঁর সখ্য ছিল। আট মাস আগে একটি অপহরণ মামলায় তিনি আদালতে আত্মসমর্পণ করেন। দুই মাস আগে কারামুক্ত হয়ে তিনি বাড়ি ফিরে নৌকার প্রার্থীর পক্ষে ভোট করেন। চুয়াডাঙ্গার অতিরিক্ত পুলিশ সুপার মোহাম্মদ বেলায়েত হোসেন বলেন, ঘটনার রহস্য উন্মোচন করতে ও খুনিদের ধরতে অভিযান চলছে। প্রাপ্ত তথ্যানুযায়ী সন্ত্রাসীদের হাতেই নজরুল খুন হয়েছেন। অভিযোগ পাওয়া গেছে নজরুলের বাবার খুনিসহ ফাসির দন্ড থেকে মুক্ত আসামীরা মিলে এলাকায় নতুন বাহিনী গঠন করেছে।